Document ID: 32000R2881

Kommissionens forordning (EF) nr. 2881/2000
af 27. december 2000
om fravigelse af forordning (EØF) nr. 1859/93 om importlicenser for hvidløg fra tredjelande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 2699/2000(2), særlig artikel 31, stk. 2, og
ud fra følgende betragtninger:
(1) I bilaget til Kommissionens forordning (EF) nr. 1104/2000(3) fastsattes perioderne for indgivelse af ansøgninger om importlicenser for hvidløg med oprindelse i Kina.
(2) I henhold til Kommissionens forordning (EØF) nr. 1859/93(4), ændret ved forordning (EF) nr. 1662/94(5), er importlicenserne gyldige i 40 dage regnet fra udstedelsesdatoen som fastsat i forordningens artikel 3, stk. 2. Da perioden for indgivelse af ansøgninger om importlicenser for hvidløg med oprindelse i Kina er længere for månederne december 2000 til januar 2001, bør gyldighedsperioden for de licenser, der udstedes for denne periode, kunne forlænges, hvis ansøgerne ønsker det.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
Uanset artikel 2, stk. 2, i forordning (EØF) nr. 1859/93 kan de nationale myndigheder forlænge gyldighedsperioden for de importlicenser for hvidløg med oprindelse i Kina, der udstedes for perioden december 2000 til januar 2001 som nævnt i bilaget til forordning (EF) nr. 1104/2000, så de er gyldige i indtil 80 dage regnet fra udstedelsesdatoen, hvis licensindehaveren anmoder herom.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. december 2000.

Labels: 3
17
18